**Tysklands Grand Prix 2005** var et Formel 1-løp som ble arrangert den 24. juli 2005 på Hockenheimring.

Rapport
-------

Kimi Räikkönen hadde beste startspor og tok ledelsen fra start. Hans lagkamerat Juan Pablo Montoya, som hadde dårligste startspor fordi han ikke hadde fullført kvalifiseringsrunden, passerte ni biler på den første runden. Etter tre runder så det ut til at Mark Webber måtte gi seg på grunn av for store skader på bilen, men da Räikkönen var på runde tolv kom australieren tilbake i løpet. En av grunnene til at Williams-BMW bilen fortsatte kan være at Tyskland er deres hjemmebane.

Kimi Räikkönen hadde ledelsen i løpet fram til runde 35, da han fikk tekniske problemer med bilen. Dette førte til at han måtte bryte løpet, og at Fernando Alonso tok over ledelsen.

Både Michael Schumacher og Rubens Barrichello slet igjen med at Bridgestonedekkene deres ikke holdt hele løpet. Spesielt Schumacher, som hadde valgt mykere dekk enn Barrichello, fikk problemer mot slutten av løpet. Dette førte til at Jenson Button kunne passere han, men rett etter dette måtte han gjøre sitt andre depostopp. Montoya som også hadde passert Michael Schumacher ventet litt lenger med sitt stopp og dermed han kom ut før Button når begge han gjort ferdig sine depotstopp. Mot slutten av løpet ble Michael Schumacher også passert av Giancarlo Fisichella, og tyskeren måtte til slutt nøye seg med en femteplass.

Alonso kunne kjøre over målstreken til sin sjette seier for sesongen og økte sin ledelse i sammendraget med ti poeng til finnen Räikkönen som nå lå 36 poeng bak. På de neste plassene fulgte Montoya, Button og Fisichella.

Den føreren som var mest innblandet i uhell var canadieren Jacques Villeneuve. I den første runden krasjet han med Barrichello, i runde 4 med Robert Doornbos og i runde 27 var det han og Tiago Monteiro som hadde et sammenstøt.

Klassifisering
--------------

### Løpet

| Pos | Nr | Fører | Konstruktør | Runder | Tid/Brøt | Startpos | Poeng |
| --- | --- | --- | --- | --- | --- | --- | --- |
| 1 | 5 | Spanias flagg Fernando Alonso | Renault | 67 | 1.26.28,599 | 3 | **10** |
| 2 | 10 | Colombias flagg Juan Pablo Montoya | McLaren-Mercedes | 67 | + 22,569 | 20 | **8** |
| 3 | 3 | Storbritannias flagg Jenson Button | BAR-Honda | 67 | + 24,422 | 2 | **6** |
| 4 | 6 | Italias flagg Giancarlo Fisichella | Renault | 67 | + 50,587 | 4 | **5** |
| 5 | 1 | Tysklands flagg Michael Schumacher | Ferrari | 67 | + 51,690 | 16 | **4** |
| 6 | 17 | Tysklands flagg Ralf Schumacher | Toyota | 67 | + 52,242 | 12 | **3** |
| 7 | 14 | Storbritannias flagg David Coulthard | Red Bull | 67 | + 52,700 | 11 | **2** |
| 8 | 12 | Brasils flagg Felipe Massa | Sauber-Petronas | 67 | + 56,570 | 13 | **1** |
| 9 | 15 | Østerrikes flagg Christian Klien | Red Bull | 67 | + 1.09,818 | 10 |  |
| 10 | 2 | Brasils flagg Rubens Barrichello | Ferrari | 66 | + 1 runde | 15 |  |
| 11 | 8 | Tysklands flagg Nick Heidfeld | Williams-BMW | 66 | + 1 runde | 7 |  |
| 12 | 4 | Japans flagg Takuma Sato | BAR-Honda | 66 | + 1 runde | 8 |  |
| 13 | 21 | Nederlands flagg Christijan Albers | Minardi-Cosworth | 65 | + 2 runder | 16 |  |
| 14 | 16 | Italias flagg Jarno Trulli | Toyota | 64 | + 3 runder | 9 |  |
| 15 | 11 | Canadas flagg Jacques Villeneuve | Sauber-Petronas | 64 | + 3 runder | 14 |  |
| 16 | 19 | Indias flagg Narain Karthikeyan | Jordan-Toyota | 64 | + 3 runder | 19 |  |
| 17 | 18 | Portugals flagg Tiago Monteiro | Jordan-Toyota | 64 | + 3 runder | 18 |  |
| 18 | 20 | Nederlands flagg Robert Doornbos1 | Minardi-Cosworth | 63 | + 4 runder | 17 |  |
| NC | 7 | Australias flagg Mark Webber | Williams-BMW | 55 | + 12 runder | 6 |  |
| Ret | 9 | Finlands flagg Kimi Räikkönen | McLaren-Mercedes | 36 | Hydraulikk | 1 |  |

**Noter til tabellen:**

1. Robert Doornbos, Jordans tidligere tredjefører, kjørte sitt første Grand Prix. Han erstattet Patrick Friesacher i Minardi Cosworth.

Eksterne lenker
---------------

* (en) 2005 German Grand Prix – kategori av bilder, video eller lyd på Commons Rediger på Wikidata

  


|  |  |  |
| --- | --- | --- |
| **Forrige løp** | **Formel 1** | **Neste løp** |
|
| Storbritannias Grand Prix 2005 | 2005-sesongen | Ungarns Grand Prix 2005 |
| Tysklands Grand Prix 2004 | Tysklands Grand Prix | Tysklands Grand Prix 2006 |

Portal: Formel 1